इसके बाद भड़ास4मीडिया की खबर पर कार्रवाई करते हुए चंद्र प्रकाश सिंह का अनुबंध हमार टीवी से रद्द कर दिया गया और जिला संवाददाताओं और मार्केटिंग अधिकारियों को उनसे संपर्क नहीं रखने का आदेश जारी कर दिया। इस बारे में हमार टीवी पर लगातार कई दिनों तक न्यूज स्क्रोल भी चलता रहा। इसके अलावा सीपी सिंह को बिना जांच के संस्थान में लाने में बड़ी भूमिका निभाने वाले पॉजिटिव मीडिया ग्रुप के मुख्य कार्यकारी अधिकारी को भी विदाई दे दी गई। पॉजिटिव मीडिया ग्रुप के चेयरमैन मतंग सिंह ने खुद पहल करके ये कदम उठाया। हमार टीवी के चैनल हेड अंशुमान आनंद ने सीपी सिंह से अनुबंध रद्द होने से संबंधित बयान भी प्रसारित किया। इस प्रकरण से बौखलाए सीपी सिंह ने लखनऊ में कार्यरत हमार टीवी की टीम पर हमला करके कायराना कदम उठाया है। इस बारे में हमार टीवी प्रबंधन समुचित कानूनी कार्रवाई कर रहा है। इसके अलावा बाकी के मीडिया संस्थानों से अपील भी जारी करता है कि सीपी सिंह जैसे पत्रकारिता को बदनाम करने वाले व्यक्ति को खुद से दूर रखके अपने दामन को दागदार होने से बचाएं। प्रेस रिलीज